**Edelmiro Álvarez Jiménez**, máis coñecido como **Delmi Álvarez (Miro Álvarez)**, nado en Vigo o 8 de xullo de 1958, é un fotógrafo documentalista galego.

Traxectoria
-----------

  

Participou na fotobienal de Vigo en 1984 e 1986. Comezou traballando para *A Nosa Terra*, *La Región*, *El País* e o *Diario de Galicia*. En 1987 acadou o premio Fotopress por *Instantáneas*. Entre 1990 e 1991 estivo en Cuba desenvolvendo o proxecto fotográfico *Cuba, el ultimo bastion: la lucha de un pueblo*, co que acadou de novo o premio Fotopress.

Entre 1991 e 1993 estivo en Croacia e Bosnia e Hercegovina cubrindo as guerras iugoslavas para *La Voz de Galicia*. Entre 1989 e 2009 desenvolveu o proxecto *Galegos na Diáspora*, fotografando personalidades da diáspora galega. O proxecto foi editado en forma de libro pola Secretaría Xeral de Emigración. O autor presentou a obra na Library of Congress en Washington e na CUNY, na Universidade de Nova York, ante os emigrantes galegos que viven nesas cidades. Porén, o libro non recibiu atención en Galiza.

Sobre a Diáspora realizou tres documentais en coprodución coa Televisión de Galicia. *O Rei galego de África*, *A última fotografía* e *Galegos da Guaiana venezolana*. En dous destes documentais participou o xornalista galego Arturo Lezcano Fernández. Posteriormente filmou *Fuga de cerebros*, sobre a vida de catro parellas de científicos galegos na diáspora en Colonia, Alabama, Estocolmo e París no que falan das vicisitudes para investigar na universidade galega, as mafias, familias e demais que impiden levar a cabo traballos que sirvan de proveito para Galiza. O documental non chegou a co-producirse coa TVG aínda que existía un pacto verbal cos seus responsables, pero ao trocar a dirección foi rexeitado.

En 2012 funda o proxecto PHOTOYOUTH para nenos con discapacidade e problemas económicos ou familiares. Apoiado por unha bolsa da Unión Europea (Interreg), no proxecto participaron máis de 200 nenos, profesores e escolas das cidades de Riga (Letonia), Vyborg, San Petersburgo e Pskov (Rusia), entre elas unha de nenos cegos. As imaxes finais do proxecto exhibíronse nesas cidades e en Bruxelas, ademais de publicarse nun libro.

En 2013 documentou a minería con cianuro e os proxectos mineiros que empresas canadenses estaban a levar a cabo en diferentes puntos de Europa no proxecto *In the name of Gold*. En novembro de 2014, unha selección de imaxes do proxecto formou parte dunha exposición en Estados Unidos na universidade Yale School of Forestry Environmental Studies, baixo o título *Digging Gold*, conxuntamente con Larry C. Price, Ron Haviv e Robin Hammond. O evento foi organizado e co-porducido por F&ES SIGs: International Society of Tropical Foresters (ISTF), Yale Extractive Industries Working Group (XWG), Health & Environment at Yale, Environmental Justice at Yale, Latin America SIG and Africa SIG; The Earth Institute of Columbia University e The Pulitzer Center on Crisis Reporting.

Entre 2003 e 2016 documenta o movemento migratorio das persoas que se desprazan a Europa no proxecto *Transmigrants* presentado ao público como un proxecto educativo e documental para o estudo das vindeiras xeracións.

Delmi seguindo a súa traxectoria nos proxectos etnográficos e antropolóxicos filmou aos himba en Namibia no documental *Himbas, struggle for survive*, que nunca se chegou a emitir.

En 2018 comeza a fotografar un novo proxecto Outras Diásporas sobre a inmigración a Galiza.

Pescuda na Antropoloxía Social e Cultural.[*cando?*]

O 22 de xuño participa no seminario do 1º encontro de fotografía documental contemporánea galega "FX Ollos para ver" organizado pola facultade de Comunicación da USC, Santiago de Compostela.

O 28 de xullo de 2023 presenta o libro Cuba 1991, xunto con Ana Miranda e X.M. Crego na Asociación de Mulleres de Moaña

Obra
----

* *Reporteiro de guerra en Iugoslavia*, crónica autobiográfica (Ed. Xerais, 1994)
* *O Camiño de Santiago*. Tres edicións do proxecto sobre o camiño por diferentes fotógrafos galegos e internacionais.
* *Mar*. Proxecto de libro sobre a pesca galega coa ollada de catro fotógrafos: Ian Berry e Richard Kalvar (Axencia Magnum Photos), Xulio Villarino , Delmi Álvarez e Gert Van Kesteren. Non chegou a publicarse.
* *Retrospectiva*. Exposición e libro publicado polo Concello de Vigo.
* *Diáspora galega 1989-2009* (2017)
* *Érase unha vez en Europa*, Guerra dos Balcáns.2021
* *La isla resiliente. A crise social e económica que creou o volcán na illa de La Palma*. 2022
* *Galegos na Diáspora*. Terceira edición, con Verkami. 2022.
* *Cuba, 1991*. Libro de fotografía documental no Período Especial de Paz no 1991.

Notas
-----

1. ↑  *Dicionario biográfico de Galicia*, T. 1, p. 40, Ir Indo Edicións, 2010-2011, Vigo.
2. ↑  "Galegos na Diáspora". Arquivado dende o orixinal o 17 de marzo de 2016. Consultado o 01 de xuño de 2016.
3. ↑  PHOTOYOUTH
4. ↑  "In the name of Gold". Arquivado dende o orixinal o 03 de maio de 2016. Consultado o 01 de xuño de 2016.
5. ↑  "Transmigrants". Arquivado dende o orixinal o 03 de maio de 2016. Consultado o 01 de xuño de 2016.
6. ↑  "Delmi Alvarez". *www.facebook.com*. Consultado o 2019-09-28.
7. ↑  Sas, Fran G. (2023-07-27). "La Cuba más dura a través de un objetivo". *Faro de Vigo* (en castelán). Consultado o 2023-07-28.
8. ↑  OTERO, A. (23 de maio de 2008). "Magnum "pesca"en Galicia". *Faro de Vigo* (en castelán). Consultado o 10 de xullo de 2022.
9. 1 2  Alvarez, Delmi (28 de xaneiro de 2009). "Proyecto con Magnum sobre Galicia (GZ) que no gusta al Director Xeral de Turismo". *Galegos na Diáspora* (en castelán). Consultado o 10 de xullo de 2022.

Véxase tamén
------------

### Ligazóns externas

* 
* 
* Galegos na diáspora

|  |  |
| --- | --- |
| Control de autoridades | 
* Wd: Q5254287
* WorldCat
* VIAF: 9088068
* BNE: XX1066425
* FAST: 351589
* GND: 141660643
* ISNI: 0000 0000 7970 2363
* LCCN: n95013965

 |